Volen legalitzar la granja de Rabós? – Ecologistes de Catalunya\nPenjat el 31 de març de 2017\nPenjat el 31 de març de 2017, per Iaeden\nAvui la plataforma Salvem l’Empordà de purins ha realitzat una acció simbòlica davant de les oficines del Departament d’Agricultura, Ramaderia, Pesca i Alimentació a Figueres, per recordar el primer aniversari de la plataforma i per denunciar el creixement del sector porcí a la comarca.\nEl grup d’acció directa ha desplegat un cartell i una filera d’orinals a les oficines del DARP de Figueres, amb el lema “Aquí se’ns pixen a sobre. Ja tenim prou granges, gràcies“:\nAra fa un any, el març de 2016, es va constituir la plataforma Salvem l’Empordà de purins, per aconseguir una moratòria de noves macro-granges i d’ampliacions de granges i una millora de la gestió dels residus de la indústria ramadera, amb l’objectiu de tornar a tenir l’aigua neta i saludable a tots els municipis de la comarca.\nEn aquell moment, la plataforma va contar 35 projectes en tramitació i en els darrers 12 mesos s’hi han afegit 10 projectes més i només dos projectes (a Bàscara i Palau de Santa Eulàlia) s’han desestimat. El seguiment de les tramitacions d’aquests projectes posa en evidència que la gran majoria s’ubica en els 34 municipis altempordanesos (veieu el mapa) que ja estan incloses en la zona vulnerable per a la contaminació de nitrats que procedeixen de fonts agràries i de gestió de les dejeccions ramaderes. Recordem que a l’any 2002, hi havia 300.000 caps de porcí a l’Alt Empordà a l’any 2002, una xifra que va créixer fins els 375.000 caps de porcí a l’any 2015 i que amb els projectes en tramitació actualment podria arribar com a mínim als 450.000 porcs.\nParal·lelament al seguiment de les tramitacions, la plataforma va proposar a tots els municipis de la comarca una Moció per una comarca amb aigües netes i saludables que reclama a la Generalitat una suspensió de les tramitacions i llicències de totes les granges. El dia d’avui, 11 ajuntaments -Agullana, Albanyà, l’Armentera, Bàscara, Cantallops (tot i que està tramitant les ampliacions de dues granges al seu municipi), Figueres, Llers, Palau de Santa Eulàlia, Pont de Molins, Sant Mori i Vilajuïga- han aprovat aquesta moció i la plataforma convida a sumar-s’hi a tots els consistoris amb sensibilitat per a la potabilitat i qualitat de l’aigua.\nLa situació ha arribat a tal extrems que ara fins i tot sol·liciten una autorització ambiental per a la macro-granja de Rabós, una projecte emblemàtic dels inicis de Salvem l’Empordà (2003): Aquesta granja va provocar un fort rebuig entre els veïns de la zona que van buscar el suport de Salvem l’Empordà i conjuntament es va fer una campanya per a la conservació els aqüífers i l’aigua neta i saludable.\nAcció de Salvem l’Empordà per denunciar l’inici de les obres de la granja a l’estiu 2003.\nQuan les administracions van atorgar els permisos al projecte, la IAEDEN el va portar als tribunals i va guanyar primer al Tribunal Superior de Justícia de Catalunya (TSJC) el 2007 i, davant del recurs de cassació presentat per l’empresa promotora, també al Tribunal Suprem el 2011. Però durant els anys dels judicis (del 2003-2007-2011) i fins que es va confirmar la suspensió de l’autorització ambiental pels tribunals, la granja es va construir i sospitem que ha treballat tots aquests anys com a explotació ramadera. Des del 2100 hem presentat diverses denúncies i demandes d’investigar l’explotació que, teòricament, no té autorització ambiental, però mai hem tingut resposta.\nDe moment no hem pogut consultar l’expedient de la sol·licitud que no està publicat encara. Però hem recordat als Serveis Territorials a Girona (Departament de Territori i Ostensibilitat), que ens han informat de l’obertura del procediment ambiental per autoritzar la granja de porcs, de les sentències que en el seu moment van anul·lar i declarar nul·la l’autorització ambiental perquè la granja no compleix les distàncies legals i mínimes amb el municipi de Mollet de Peralada, amb altres explotacions ramaderes i amb els rius Orlina i Merdanç.\nConsiderem que aquesta granja, si està en funcionament, és il·legal perquè no està emparada per cap autorització. I entenem que l’obertura d’un nou tràmit ambiental per “legalitzar” la mateixa explotació porcina, pot constituir una vulneració manifesta de la sentència del Tribunal Suprem, en lloc de complir i executar-la. Trobem incomprensible que l’Oficina de Gestió Ambiental de Girona admeti a tramit aquesta sol·licitud i esperem que no prosperi més enllà. També esperem de no haver de gastar ni un euro més per un cas que, en el seu moment, ja va costar uns 14.000€ en despeses judicials a l’entitat IAEDEN-Salvem l’Empordà.\nEmpordà, 31 de març de 2017\nLa IAEDEN-Salvem l’Empordà portem al contenciós…\nAnul·len l’autorització pel parc eòlic de la Jonquera\nAssemblea de Limnos del 2017


Ernest Benach i Pascual, elegit president del Parlament de la VIII legislatura - Parlament de Catalunya\nErnest Benach i Pascual, elegit president del Parlament de la VIII legislatura\nDivendres, 17 de novembre de 2006. Palau del Parlament\nMesa de la VIII legislatura\nEl Ple del Parlament, en la sessió constitutiva de la VIII legislatura, ha elegit avui novament Ernest Benach i Pascual com a president de la cambra. Benach, de quaranta-set anys, es converteix així en el segon president del Parlament que ocupa el càrrec durant dues legislatures consecutives. El primer a fer-ho va ser Joaquim Xicoy, que va morir ahir als vuitanta-un anys, durant les legislatures III i IV.\nL'elecció del president, com la de la resta de membres de la Mesa, s'ha fet mitjançant les paperetes que cada diputat ha dipositat en una urna. En la votació per al president el resultat ha estat: 70 vots per a Ernest Benach (ERC), 48 per a Núria de Gispert (CiU), 14 per a Dolors Montserrat (PPC) i 3 per a José Domingo (C's).\nEl 5 de desembre de 2003 Benach va ser elegit president de la VII legislatura amb 111 vots a favor i 24 en blanc. Aquella vegada va ser el president que més vots favorables havia obtingut mai en una elecció a la presidència de la cambra, i amb quaranta-quatre anys es va convertir també en el president més jove de la institució.\nEls 135 diputats també han elegit Higini Clotas i Cierco (PSC) i Ramon Camp i Batalla (CiU) com a vicepresidents primer i segon, amb 71 i 47 vots favorables respectivament. En aquesta votació hi ha hagut també 14 vots en blanc, 2 vots per a José Domingo( C's) i un vot per a Antoni Castellà (CiU).\nHigini Clotas ha estat vicepresident primer des de la VI legislatura (1999), i Ramon Camp, vicepresident segon des de l'anterior (2003).\nTant el president com els dos vicepresidents repeteixen en els seus càrrecs, cosa que ja va passar en les legislatures III i IV, amb Joaquim Xicoy com a president i Arcadi Calzada i Antoni Dalmau com a vicepresidents.\nPer ocupar les quatres secretaries de la Mesa han estat elegits: Lídia Santos i Arnau (PSC), amb 52 vots; Antoni Castellà i Clavé (CiU), amb 48; Jordi Miralles i Conte (ICV-EUiA), amb 18, i Rafel Luna i Vivas (PPC), amb 13. Només repeteix en el càrrec Rafel Luna, secretari tercer durant la passada legislatura.\nTots 135 diputats han assistit a la sessió que ha obert la VIII legislatura, com també ho han fet el president de la Generalitat en funcions, Pasqual Maragall, i els membres del seu Govern, també en funcions.\nDes de les llotges de convidats han seguit aquesta sessió constitutiva, entre altres personalitats: Joan Rigol, president del Parlament en la VI legislatura; Joan Rangel, delegat del Govern de l'Estat a Catalunya; Jordi Vilajoana, vicepresident del Congrés; Bet Font, secretària de la Mesa en la VII legislatura; Joan Colom, síndic major; Rafael Ribó, síndic de greuges; Josep Maria Carbonell, president del Consell de l'Audiovisual de Catalunya; Pere Jover, president del Consell Consultiu; Ignasi Guardans, diputat al Parlament Europeu; Xavier Trias, president del Grup de CiU a l'Ajuntament de Barcelona, i Jordi Porta, president d'Òmnium Cultural, a més de diversos diputats al Congrés i al Senat.\nBiografies dels membres de la Mesa


【Titan sport】 | Waveinn\nVeure-ho tot ( Titan Sport )\nTitan Sport TS Carbon Fly 9045\nTitan Sport TS Carbon Surf 420\nTitan Sport TS Duo Performance 8656+Duo Fly\n$ 48.67 $37.99\nTitan Sport TS Carbon Telesurf Combo\nSobre Titan Sport\nTitan sport a waveinn - la millor selecció de productes al millor preu. Mai havia set tant fàcil navegar i comprar per internet articles de botiga-nautica-pesca. I el millor de tot és que et portem el material de botiga-nautica-pesca que necessitis directament a la porta de casa. La majoria de productes Titan sport s’envien ràpidament, 24 hores després d’haver fet la compra a waveinn. Com a distribuïdor autoritzat de Titan sport tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material Titan sport de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a waveinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de waveinn. Estarem encantats en donar resposta a totes les teves preguntes i a ajudar-te en tot el que necessitis!


El Temps Passa: El Temps Passa 11-06\nDiuen que el passat sempre acaba tornant de nou, nosaltres malgrat tot, procurem no oblidar-ho i per això ho tenim present a El Temps Passa... i la música queda. Avui tornarem als anys seixanta i compartirem bona música ja que estem convençuts que els records de l'ahir es troben molt vinculats a les cançons. En el curs d'aquests 55 minuts compartint records amb vosaltres escoltarem a Los 5 Reylon’s, Asunción y Ochenta Centavos, Los Mustang, Richard Anthony, Los Sírex, Rita Pavone, Los 4 Ros, Els 4 Gats, Los Relámpagos, Tony Roland y sus Kroner’s, Los Pasos, Ramón Calduch, Los Beta, Nuri, Los 4 Jets i també Els 5 Xics. Per tant començarem el nostre viatge a l’ahir que emprenem semanalmente des de totes les emissores per les que sortim a les ones o internet, si t’el descarregues del blog, el facebook de Montse Aliaga o les webs de les emissores que ho permeten. Sóm Quimet Curull i Mario Prades i ara\nLos 5 Reylon’s – Dile\nComençarem el programa d'avui de El Temps Passa... i la música queda amb un clàssic que a Espanya molts identifiquen amb el recordat Luis Aguilé, però es tracta d'una versió del "Tell Him" que van portar a l'èxit els nord-americans The Exciters i que també van gravar a Espanya Li Morante i uns quants més. En aquesta ocasió us hem seleccionat aquesta versió de Los 5 Reylon's que la van incloure en un EP editat per Fonopolis l'any 1964 en el qual així mateix trobem “Sukiyaki”, “La campana” i “Esta noche te lo digo”. Creiem que Los 5 Reylon's eren de Leon, però algunes fonts diuen que eren gallecs, i el grup estava integrat per Victorino García Laborda al contrabaix; Ricardo García Laborda als saxos i clarinet, Gerardo Cascallana a la bateria, Pedro Fernández Cubria a la guitarra elèctrica i Carlos Laiz al piano. Per cert, us explicarem una curiositat referent a Los 5 Reylon’s, el dissabte 28 de setembre debuten al Real Aéreo Club de Lleó on van actuar tota la temporada 1963-1964, els dissabtes a la tarda i nit i diumenges tarda. Ara bé, al mes de maig de 1964 sorgeix la polèmica quan el Sindicat de l'Espectacle manifesta que no poden actuar, pel que sembla tenia alguna cosa a veure amb els famosos carnets ja que els nois del grup no els tenien, ni el blanc ni el vermell del Sindicat Vertical. Malgrat tot ells no deixen de realitzar actuacions, fins i tot se'n van a Madrid i graven aquest disc, el segon de la seva carrera. El 20 de juny de 1965 el guitarrista Pedro Fernández Cubria deixa a Los 5 Reylon's i els altres quatre components segueixen ja en formació de quartet, encara que abans i a causa de les milis ja havien patit canvis. El divendres 4 de febrer del 1965 van actuar en el Primer Certámen Internacional de Conjuntos Músico Vocales de Lleó, amb gran èxit, tot i que creiem que no van guanyar. Al 1967 i després d'haver gravat un tercer disc, torna Victorino García Laborda, conegut familiarment com Tori que estava fent el servei militar i es canvien de nom, passant a ser Los Paladines, la foto és d'aquesta segona època.\nLos 4 Jets – Shake baby shake\nAquest tema, una bona versió instrumental del tema del cantant nord-americà de color Champion Jack Dupree, es va incloure en un EP en el qual la cançó estrella va ser "Maria de la O", una versió curiosa i poc destacable d'un clàssic de la copla, al costat de “Luna” i “La luz”, es va publicar l'any 1965 mitjançant el segell Polydor i va ser el seu tercer i últim EP. La veritat es que Los 4 Jets van gravar quatre discos, tot i que l'últim no va arribar a publicar-se mai. Ara farem una miqueta d’historia. Un dels primers conjunts que van sortir a Madrid va ser Los Mágicos l’any 1958, on hi trobavem als germans Santiago (guitarra rítmica) i José María González Picatoste (baix). Quan es van desfer se'ls uneix el guitarra Tony Reinoso que va formar part de Los Continentales i anys més tard es convertiria en líder de Los Solitarios i un músic filipí establert a Espanya des de petit anomenat Eddy Guzmán (bateria i cantant) que venía dels Pekenikes i allà es van crear Los 4 Jets. L'any 1963 l’amic Reinoso que ara viu a Santo Domingo, s'en va anar a Los Continentales i en el seu lloc entra Ricky Morales que posteriorment tocaria a Los Shakers, Los Brincos i Barrabás. De fet Los 4 Jets adolien de ser molt tècnics interpretant les seves cançons en directe, però freds i no comunicaven amb el públic, ells volien que els assistents als seus concerts es mantinguessin en silenci i quiets, gaudint de la música, però la joventut en aquells festivals, aquells matins del Prince de Madrid volia marxa, moure el esquelet, volia expressar les seves emocions i ànsies de rebeldia a través de la música. Los 4 Jets van tornar anys mes tard ja sols com Los Jets i les seves gravacions van ser reeditadas en CD per Ramalama Music. Van estar en actiu, liderats per Eduardo Bartrina, fins el 31 d’octubre del 2009 i es van acomiadar el seu públic amb un concert fent al Palacio de Cogresos de Madrid. José María González i Eddy Guzmán ja van morir.\nJunt als Pekenikes, Los Relámpagos van ser els millors grups instrumentals del pais. Quan van començar es feien dir Dick y Los Relámpagos i van acompanyar en molts enregistraments i gires a Miguel Ríos en els seus inicis, però també van ser grup d’acompanyament per a altres com el Dúo Cramer i Juan Pardo. Aquí us portem a Los Relámpagos amb aquest twist per a una família molt nombrosa, ni més ni menys que "Twist para siete hermanos" que era una adaptació en clau de surf music, d’un tema de la pel·lícula “Set nuvies per a set germans”, tot un clàsic del cinema musical i es va publicar en el segon EP de Los Relámpagos, editat per el segell Philips l’any 1963, incluïn “Pretoriano”, “El paso de los Urales” i “Río Perdido”. Los Relámpagos van ser una de les millors bandes instrumentals surgides al panorama espanyol i estaven liderats per José Luis Armenteros (guitarra) que posteriorment es va dedicar a la producció i composició després de deixar-los l'any 1968. Per Los Relámpagos van passar Pablo Herrero (òrgan), Ricardo López Fuster (bateria), Juanjo Sánchez Campins (baix, i guitarra solista) i que va morir el 23 d'agost de 2008, Ignacio Sánchez Campins (guitarra rítmica i orgue), Juanjo Sánchez Jr (guitarra rítmica) i Fernando Mariscal Jimeno (bateria). Els sis EP’s gravats per Los Relámpagos al segell Philips entre 1963 i els principis de 1965, van ser reedditats en un CD per el segell Rama-Lama l’any 1997, però penseu que ells van estar gravant fins a mitjans dels setenta, amb una discografía amplísima. El guitarrista José Luis Armenteros va morir a Madrid el passat 11 de juny d’aquest any 2016 a punt de fer 73 anys d’edat.\nLos Rockers van ser la banda d'acompanyament de Bruno Lomas i igual com havia succeït amb Cliff Richard and the Shadows, ells van tenir una brillant carrera pel seu compte fent música instrumental, amb un munt de bons discos, com aquest EP, el segon que van publicar i que va editar EMI-Regal al setembre de 1965 incloent també "Sueño", "Pinocho" i "Macarenas", excepte aquesta última, totes les cançons van ser composades pel guitarra Joaquín Villanueva. Los Rockeros es van crear en Valencia l'any 1962 i inicialment es deien Los Diavolos. A l'estiu de 1963 Bruno Lomas que llavors encara era Emilio Baldoví deixa a Los Milos i els proposa ser la seva banda Van estar un any actuant a França i van gravar un disc com Bruno et ses Rockers. Los Rockeros són en aquells moments: Vicente Buig (baix), Pascual Cortés (guitarra rítmica i cantant), Joaquín Villanueva (guitarra) i Luis Segarra (bateria). Quan van tornar a Espanya, el bateria serà substituït per Galileo Marco. Curiosament el seu primer disc va sortir a la venda abans que el primer de Bruno Lomas, malgrat haver signat amb la mateixa companyia discogràfica i dedicar aquesta la campanya de promoció a Bruno Lomas i poca pela amb ells. L'any 1966 Bruno i Los Rockeros emprenen camins separats i es va trencar la seva relació, encara que mai ha estat molt clar perquè. Es diu que una de les causes va ser el fet que ells estaven convençuts que la música instrumental, la surf music, estava desplaçada pel beat anglès i van començar a incloure temes cantats en els seus discos, composicions seves i això a Bruno Lomas no li va sentar gens bé. També es diu que volia els temes per a ell i ells es van negar... la veritat la sabran ells ja que Bruno va morir en accident de trànsit l'any 1990.\nLos 4 Ros – Un eterno amor\nAquesta cançó que ens porten ara a El Temps Passa... i la música queda a carrec de Los 4 Ros es tracta d'una versió, molt ben realitzada, aixó si, del tema "Everlasting love" del grup londinenc Love Affair i la trobem en un single de Los 4 Ros que va treure el segell Belter l’any 1968 amb un altre versió, la de “Judy con disfraz” de John Fred, a la cara A. La veritat és que avui no recordem massa de Los 4 Ros, encara que creiem que eren germans i de terres valencianes, però val a dir que van tenir una carrera bastant interessant, fins i tot van ser portada de la revista musical Fans, traient un munt d'EP's i també singles, gairebé sempre versions i amb el segell Belter, encara que ens sembla que van canviar al llarg dels anys 60 a altres casas de discos. Com uns deiem, Los 4 Ros casi sempre van interpretar versions, però li posaven ganes, com en aquest tema que escoltem avui a El Temps Passa... i la música queda on llueigen els seus bons jocs de veus. Los 4 Ros que nosaltres sempre hem pensat que eren germans, eren multiinstrumentistes tots ells i entre tots tocaven 15 instruments, el grup estava integrat per Paco (cantant i òrgan), Manuel (baix), José (guitarra) i Alfonso (bateria), tos de cognom Ros i tots feien veus. Van començar actuant l’any 1966 al VIII Festival de la Cancion Española de Benidorm amb la cançó "Amor amargo", van quedar en segona posición. També van participar en un munt de festivals per tota Espanya, de fet a Benidorm també ho van fer en el de l'any següent. Los 4 Ros van gravar un munt de discos petits, EP's i singles, gairebé sempre versions. A finals de la dècada dels 60 es van reconvertir, passant a ser simplement Los Ros i comptabilitzant-se cinc components, encara que ignorem el nom del cinquè. Tenien una discografia molt àmplia, en total van gravar 18 discos entre 1966 i 1979, tot EP's i singles i aixó si os ho podem dir, Los 4 Ros eren valencians. Per cert, un amic ens ha fet saber que havien actuat a l’antiga bolera de Salou, al carrer Barcelona i ell els havia vist en diverses ocasions.\nLos Sírex – Fuego\nQuan el guitarra dels Sírex, va marxar a complir amb els seus deures amb la pàtria, és a dir que s’el van endur a fer la mili, provisionalment el seu lloc va ser ocupat Oscar Janot, un home que en els setanta va tenir una bona carrera com a cantant solista gravant hits entre els quals cal destacar "Pajarito volador" i sobretot "Para siempre, como siempre". Mentre Oscar Janot (que havia tocat amb Los Wikingos, Los Go Go's i Henry & The Seven va estar amb Los Sírex, aquests van gravar un single, l’any 1968. En aquells moments els crítics, gairebé tots uns lumbreras, anunciaven que el grup barceloní liderat per Lesli i Guillermo, estava més acabat que les maraques del Machín. Però aquest single amb el tema "Fuego" a la cara A i en el qual Oscar Janot es va encarregar de fer cors, a més de tocar guitarra, orgue i saxo, era una versió del gran èxit del grup The Crazy World of Arthur Brown i a la cara B es trobava un altra versió, en aquest cas del "Sono tremendo" de l'italià Rocky Roberts que Sergio Dalma va incloure també en el seu primer disc, allà per 1987. De fet aquest single es va vendre molt bé, superant les vendes a Espanya de les versions originals i deixant a tot aquells crítics lumbreres a l’alçada del betum. Van perdre una maravellosa oportunitat d’estar calladets. Per cert, Luis Gomis de Pruneda i Manolo Madruga, components originals de Los Sírex, ja són morts, també ens va deixar el batería Ernesto Rodríguez que feis cinc anys que tocava amb ells i va ser un dels fundador de Los Gatos Negros.\nEls 5 Chics van ser una bona banda valenciana creada al barri del Cabañal i que va estar en actiu de 1965 fins l’any 1983. Sempre van gravar en castellà, però un dia Els 5 Xics es van despenjar amb una gran versió del "Quan un home vol a una dona" cantada en valencià i que va ser el gran èxit en la carrera del cantant de color nord-americà Percy Sledge, un dels grans del soul americà. A la cara B es recullie “Un poco de cariño”, cantada en castellà i que es la peça que us hem seleccionat per escoltar ara. Els 5 Chics van gravar moltes cançons, aquesta que os portem ara va ser publicada per Regal l’any 1968. Entre els components de Els 5 Xics, encara que no sabem si va intervenir en aquest enregistrament, si be pensem que si, destaca el cantautor i guitarrista Remigi Palmero que és de Castelló, al costat del bateria Ramón Asensio, el cantant José Luis Ballester, José Llusar que també va actuar com a productor, Antonio Riza a la guitarra i Vicente Gay al baix i saxos, a més del organista Bernardo Adam Ferrero. Els 5 Xics van ser declarats "El Mejor Grupo Valenciano de su Época". Van gravar amb diferents segells: Session, Regal, Unic, Ekipo, Dipolo i Val-disc. De fet cinc ho van ser solsament al principi, van arribar a contabilitçarse fins a 7 músics. En total van gravar 14 discos petits, entre EP’s i singles i ja a l'any 1983 el seu primer LP. El segell Rama Lama Music va treure l’any 1997 un doble CD amb totes les gravacions de Els 5 Xics, és molt interessant i us el recomanem. Per cert us haureu adonat que hem escrit el nom del grup de dues formes diferents i és que ells van signar en els seus discos de les dues maneres, en uns com Els 5 Xics i en altres com Els 5 Chics.\nAsunción y Ochenta Centavos – El martillo de Maxwell\nAquest cançó de l’any 1970 que ens porten a El Temps Passa... i la música queda el grup Asunción y Ochenta Centavos, era una composició de Paul McCartney que van signar com Lennon & McCartney i que els Beatles van incloure en el "Abbey Road" que va ser realment l'últim àlbum dels nois de Liverpool ja que "Let it be" que van publicar posteriorment havia estat gravat molt abans. La cançó "Maxwell's Silver Hammer" tractava en la seva versió original, sobre un psicòpata a qui li agradava assassinar a cops de martell a les seves víctimes i a la grabación original sols van tocar Paul, Ringo i George ja que John no va valer intervindre, ja hi havien problemas dins de la si del grup de Liverpool Asunción y Ochenta Centavos, amb una tradució de la lletra molt encertada, la van incloure com a cara B d'un single amb "La balada del maderero" a l'altra costat del vinil. Van començar sent només Los Ochenta Centavos, però a poc a poc la seva cantant va anar prenent protagonisme fins que van acabar sent Asunción y Ochenta Centavos, després de gravar aquest single, el primer amb aquest nom, el grup va entrar en una corba descendent i no van fer res més de bo, almenys que nosaltres recordem. Los Ochenta Centavos que creiem eren catalans, van començar a finals dels 60 i van participar en el XI Festival de la Cançó Espanyola de Benidorm amb "Besa, Bésame". La veritat és que Los Ochenta Centavos van gravar cinc o sis singles, però no van tenir molta transcendència i això que el grup editava amb EMI, una multinacional. Això si, reconeixem que la nena estava de molt bon veure i tenia unes cames d'aquelles que no s'acaben mai, més llargues que un dia sense pa.\nL’any 1965 i mitjançant el segell Concentric, es va publicar aquest EP de Nuri, una joveneta cantant catalana que també tocava la guitarra. La nena va començar a gravar aquest disc després d’haver guanyat el Primer Show Ye-Ye, un concurs que no va tindre cointinuitat i que estava organitzat per Ràdio Barcelona, al carrer Caspe número 6 de Barcelona, al costat del cine Tívoli i devant del Novedades. Abans ja havia gravat un altre EP en castellà. Els arranjaments de les cançons i la producció artística del disc van estar a càrrec de Francesc Burrull que aleshores era el director musical del segell Concèntric. Conté 4 versions d'èxits de l'època i aquesta es la del "She's a woman" que ere un dels èxits del grupo de Liverpool, The Beatles, junt a “Ell” que la va portar al cim de les llistes la menudeta cantant italiana Rita Pavone, “Fes el que la teva mare et mani” i “Cal saber oblidar”, també versions. Val a dir que la Nuri no s’ho monta gens malament. L'adaptació de les lletres és de Ramon Folch i Camarassa. Nuri va tindre una molt curta carrera musical, és va retirar molt jove i creiem que va morir l'any 2002.\nRamón Calduch va ser un altre dels grans crooners catalans dels anys 60, al costat de José Guardiola i encara que no va arribar a la seva alçada, se li va apropar i molt. Ramón Calduch va gravar moltíssims discos, tant en castellà com català i va saber mantenir-se fins ben entrats els seixanta. Calduch va néixer a Montcada i Reixac, Barcelona, el 5 de novembre de 1928 i va morir a Barcelona un 24 de setembre de l’any 2008. Feia dècades que el cantant patia soriasis i el seu caràcter es va agrià molt, no assimilant haver perdut el lloc rellevant que va ocupar molt abans, supossem que agravat per la malaltia que patia. Mario recorda una vegada que el va entrevistar arran d’una actuación feta a la sala Chamonux de Reus i la va fer Mario Prades. Ramón Calduch va posar a "parir" a totes les noves generacions de músics de rock i pop, només ell i els seus coetanis valien la pena de ser tinguts en compte. El titular de l'article que fa fer per Diari de Tarragona va ser "La amargor d'una antiga estrella". Aquest tema que escoltem ara és una versió que Ramón Calduch ens porta del "Vechio Frack" tot un clàsic del recordat Domenico Modugno i el va editar el segell Columbia l'any 1964 a un single amb "Los gitanos" a l'altre cara, però també es va editar en versió EP, si be nosaltres us l'hem extret d'un LP recopilatori dels èxits de Ramón Calduch.\nAra deixarem Catalunya i marxarem cap a Madrid.\nAquí teniu a Los Pasos que van ser un bon grup surgit a Madrid i descobert per Manolo Díaz que va compondre i produir cançons per a ells, entre les que destaca “La moto” que també van gravar Los Bravos. “Primavera en la ciudad” es posiblement la seva millor cançó, junt a "Nací de pie” i aquesta que us portam ara a El Temps Passa… i la música queda i que va ser la cara A del seu primer single, editat per Hispavox l’any 1966. Los Pasos es van formar a la capital del regne i tots els seus membres tenien experiencia ja que provenien de Los Flaps, Los Sonor i Los Diablos Rojos. Los Pasos estaven liderats pel teclista José Luis González, al costat de Álvaro Nieto, Luis Enrique Baizán a la batería i que ere germa de la cantan i actriu Marta Baizán de qui un d’ells era nuvi, Joaquín Torres i Martín Careaga. L’any 1968 Los Pasos protagonitzen la pel·lícula "Long-Play" de Javier Setó al costat de Gracita Morales i José Luis López Vázquez i van incloure cançons seves en la banda sonora del film. El grup Los Pasos vam funcionar de 1966 fins l’any 1969. Mes tard Álvaro Nieto va crear La Compañia i Luis Baizán i Joaquín Torres al costat de membres dels Pekenikes van fundà Taranto's, un bon grup de rock progresiu.\nLos Beta – Si la vida es así\nAquesta cançó que ara us portem a càrrec del grup mallorquí Los Beta, es va publicar en un EP editat pel segell EMI-Regal al 1966 i és una versió del “Se la vita è così” del italià Tony del Monaco i en el qual també es van incloure el clàssic cubà “Guantanamera”, “Oh, mi amor” i “Que más quisiera yo". Quatre temes de tall romàntic molt allunyats del ritme habitual que imprimien a les seves cançons anteriorment, quan eren Los Beta Quartet. Aquest va ser el seu primer treball com Los Beta i l'últim per EMI que malgrat tot de seguida va editar un single amb aquesta mateixa cançó i "Guantanamera" com a peça estrella per tal de seguir esprement la mamella. Després Los Beta passarien al segell Sonoplay gravant uns quans senzills i paral·lelament van editar un single amb Marfer. Al 69 van gravar tres singles amb Moviplay, un altre en el 70 i al 1973 el seu últim single abans de separar-se, aquest amb el segell Philips, en el qual ja havien canviat de cantant. En total Los Beta van gravar 14 singles, un EP i dos àlbums recopilatoris, un en el 67 que va publicar EMI incloent les quatre cançons d'aquest EP i temes de 1965 i 1966, de quan eren Los Beta Quartet i el segon a través de Sonoplay en el 68. Quan es van convertir en Los Beta, de la formació original que sempre van ser cinc malgrat anomenar-se Quartet, només van quedar el cantant Miguel Moreno, el teclista Xesc Balaguer i el guitarra Joan Bauza, es van incorporar el baixista Leopoldo González i el bateria Jaume Palou. Van mantenir aquesta formació fins al 1968, quan Miguel Moreno els deixa per crear Miguel Moreno y Los Dinos, entra en el seu lloc Pepo Martínez i un altre músic, es converteixen en sextet. Pel grup van passar diversos bateries, entre ells Jorge Matey que havia format part de grups històrics espanyols com Los Sonor, Los Pekenikes i Mike And The Runaways. L'any 1969 són un altre de les bandes que intervenen a la pel·lícula "Un, Dos, Tres, Al Escondite Inglés" de Iván Zulueta. Després continus canvis en la formació, Los Beta es van desfer definitivament l'any 1975.\nEscoltarem ara una cançó que ens porta Tony Ronald, de veritable nom Siegfried Andre Den Boer Kramer, va néixer a Holanda l’any 1941, però va triomfar a Espanya on es va afincar, vivia a Castelldefels. Aquesta és una de les cançons de la primera e´poca de Tony Ronald que tant a Quimet com a Mario sempre els ha agradat molt, tot i que no era d’ell, es tractava d'una versió d’un tema de Johnny Guitar Watson que Tony Ronald interpretava en directe des de feia anys i que va gravar al 1964 a un EP amb "Hippy hippy shake" que era dels The Swinging Blue Jeans, "Bella durmiente" dels Billy J. Kramer & Dakotas i "Tú serás mi baby" de The Ronettes. Aquesta cançó també va ser versionada en castellà per Bruno Lomas, Los Wikingos i Michel, entre d’altres. Tony Ronald va formar part de diversos duets abans de anar definitivament en solitari. Va crear Tony Ronald y sus Kroner's i pels Kroner's van passar gent de la talla de Max Suñer, José Más "Kitflus", Francis Rabassa, Jordi Colomer, Primitivo Sancho, Àngel Riba, Frank Mercader, Santi Picó i altres. Tony Ronald ens va deixar el 3 de març del any 2013, a l'Hospitalet de Llobregat, tenia 72 anys d'edat i pràcticament tota la seva vida podem dir que la va passar aquí ja que va arribar amb els vint tot just complerts, recent acabada la mili i es va establir a Catalunya. Va ser un dels grans cantants de pop en els 70, gràcies a cançons com "Dejaré la llave de tu puerta", "Lady Banana" i sobretot "Help", però la seva carrera va començar a principis dels 60. Va estar casat amb July, de la qual es va divorciar i a la que Los Diablos van dedicar la cançó "Oh July" i des de feia anys estava casat amb Mariló Domínguez.\nLa menuda i pigada cantant italiana Rita Pavone, plena de trepidant canya vocal, va gravar en moltes ocasions les seves cançons en espanyol. Ara bé, Rita Pavone també ho va fer en català i en El Temps Passa... i la música queda ja hem escoltat algunes d'aquestes versions. Aquest que compartim ara és un dels seus grans èxits i es va publicar l’any 1963. Rita Pavone va néixer a Torí, el 23 d'agost de 1945 i es va casar al 1968 amb el seu descobridor, el cantant, productor i manager Teddy Reno. També va treballar i molt al cinema. Per cert, val a dir que Rita Pavone posseïa un timbre de veu tan alt i agut que era el malson de tots els tècnics de so que havien de treballar en els seus enregistraments. Al blog os incluim la portada del disc "Rita catalana" perque al Quimet sempre li fa molta gracia aixó de la barretina, el porró i sobre tot la butifarra que diu que hi ere, però no es veu per que Rita ja se la havie cruspit. Per cert, hem dit "Porró" acentuant l'última O, no ens confunguem i tinguem la festa en pau. No sigui que ancara rebem.\nRichard Anthony – Mi mundo\nAnirem ara cap a França i escoltarem a un dels cantants francesos que va tenir una brillant carrera a Espanya, Richard Anthony, sobretot a causa del èxit de la seva versió en clau de pop del clàssic del mestre Rodrigo "El concert d'Aranjuez", però la seva carrera està jalonada per grans cançons, unes seves, altres versions que ell va convertir en pròpies, entre elles “500 millas” o “A veces me pregunto yo” que el títol original era “Je me suis souvent demandé” del cantant i compositor belga Bobbejaan Schoepen. Nosaltres i per aquest programa d’avui de El Temps Passa… i la música queda us hem seleccionat "El meu món" tot un tros de cançó que va publicar en espanyol l'any 1965 i que va ser número 1 en vendes al país, de fet considerem que es un dels seus millors temes. Richard Anthony, de veritable nom Richard Btesh, va néixer el 13 de gener de 1938 a el Caire, Egipte i va passar la seva joventut entre el país del Nord d'Àfrica, Anglaterra i Argentina, radicant-se finalment a França. va debutar l'any 1958 amb un single que contenia "You Are My Destiny" de Paul Anka i "Peggy Sue" de Buddy Holly, editat per Columbia. Richard Anthony va mantenir una brillant carrera en els seixanta i part dels setanta, però va ser declinant poc a poc fins pràcticament anar deixant la música. Va tornar l'any 1996, però va morir a Pégomas, França, el 20 d’abril del 2015. Pert cert, us explicarem una curiositat, l’any 1982 i degut a problemes fiscals, Richard Anthony va passar tres dies tancat a la presó.\nEls barcelonins Los Mustang, amb els que avui acabarem El Temps Passa… i la música queda, són els grans versioners de The Beatles a l'estat espanyol i com a mostra aquí teniu aquesta extraordinària versió del "Hey Jude", una de les grans cançons dels de Liverpool que es va incloure en un single editat per EMI l'any 1968 amb “El primer año" que és el "Sunshine girl" dels també britànics Herman's Hermits, la banda liderada per Peter Noone. De fet cal aclarir que gràcies a la intervenció del segell EMI Los Mustang van signar un acord amb Brian Epstein, mànager de The Beatles i tenien l'exclusivitat per gravar cançons dels anglesos, fins i tot abans que aquestes fossin publicades per ells a Espanya, el que els donava un gran avantatge sobre els seus companys espanyols de professió, per aixó van aconseguir amb temes com "El submarino amarillo", vendre aquí al país més que els anglesos amb el seu disc. Los Mustang sorgeixen al novembre de 1960 al Poble-Sec i inicialment només eren Marco Rossi, Antonio Mercader i Miguel Navarro, feien música instrumental, però en un concurs, el Certamen de Conjunts Universitaris a l'edició que va ser guanyada per els valencians Los Pantalones Azules amb Los Sírex en segon lloc,fitxen al cantant Santi Carulla i al bateria Tony Mier, tots dos membres en aquella època precisament de Los Sírex. Los Mustang actuaven habitualment a El Pinar, una popular sala de concerts barcelonina. Van mantenir la formació original fins que el grup es va desfer l’any 2000, de fet van ser l'únic grup dels 60 que no van tenir canvis al llarg dels anys i precisamente per aixó a la Fira del Disc i Cinema Internacional de Col·leccionisme que organitzava Mario a Catalunya i Andorra, en la edición que es va fer a Malgrat de Mar, els hi van retre un homenatge i els hi va lliurar una placa que va recollir Santi Carulla. Un dada interesant es que Marco Rossi va ser el delegat a Barcelona de la firma Mitsubishi secció vídeo, però volem recordar a aquest genial guitarrista, compositor i des de 1968 també el seu manager. Marco Rossi va morir el diumenge 17 de maig del 2015 a Figueres, on vivia. En els 40 anys de trajectòria Los Mustang sols van gravar 16 temes propis, tots ells escrits per Marco Rossi que va néixer al Poble Sec, a Barcelona, un 30 d’agost de 1942, tenia 72 anys d’edad. Ens hem asabentat de que l’any 2012 la dona de Marco Rossi també va morir. La veritat es que els darrers anys han sortit molt cars per el món de la música i l'espectacle en general.\nConclou El Temps Passa… i la música queda, ara us deixarem en companyia de totes aquelles emissores per les que sortim a les ones cada setmana o via internet, si et descarregues el programa del blog, el facebook de Montse Aliaga o les webs de les emisores que ho permeten. Sóm Quimet Curull i Mario Prades i ara fotem el camp fins la setmana que ve.\nPublicado por Mario Prades en 11:22\nEtiquetas: 4 Gats, 4 Jets, 4 Ros, 5 Chics, 5 Reylon's, Asunción y Ochenta Centavos, Beta, Mustang, Nuri, Pasos, Ramón Calduch, Relámpagos, Richard Anthony, Rita Pavone, Rockeros, Sírex, Tony Ronald


Coronavirus: Alerten d'un increment del cibercrim aprofitant el teletreball i la necessitat d'obtenir informació - Empordà\nAlerten d'un increment del cibercrim aprofitant el teletreball i la necessitat d'obtenir informació\nACN 29.03.2020 | 12:38\nIncrementa el cibercrim. ME\nIncrementa el cibercrim.\nEls Mossos d'Esquadra alerten d'un increment del cibercrim. En concret, tenen detectades campanyes actives per segrestar dades a canvi d'un rescat econòmic, així com estafes fent-se passar per empreses, entitats bancàries o organitzacions per aconseguir dades o informació confidencial, incloent comptes bancaris i claus secretes.\nS'aprofiten de l'increment del teletreball i de la necessitat d'obtenir informació sobre el coronavirus per accedir a ordinadors d'empreses o particulars. Els Mossos recomanen que s'incrementin les mesures de seguretat i es desconfiïn dels correus electrònics, missatges de mòbil i informacions que no provinguin d'organismes i entitats governamentals o oficials.\nEnviament de correus amb arxius adjunts maliciosos.\nDistribució d'aplicacions mòbils que suposadament permeten fer seguiments de l'evolució del coronavirus però que en realitat segresten el terminal telefònic.\nEnviament de correus electrònics fent-se passar per l'OMS o altres organismes sanitaris amb la finalitat de distribuir programari maliciós.\nDistribució de mapes de seguiment d'infeccions del virus suposadament legítims des d'on s'instal·la un programari maliciós per prendre el control del sistema.\nAccions de frau vinculades a la demanada de diners o donacions per lluitar contra el virus, i campanyes contra persones o fins i tot governs usurpant la identitat d'organismes oficials o entitats bancàries per obtenir dades econòmiques.\nSimón alerta que les UCI de sis comunitats estan al límit i n'hi ha tres que s'hi apropen ràpidament.


Arrenca el II Cicle de jazz i músiques improvisades de Centelles | Osona.com\nArrenca el II Cicle de jazz i músiques improvisades de Centelles\nGemma Humet i Pau Figueres protagonitzen el primer concert\nper Redacció Osona.com , 25 de març de 2014 a les 16:54 |\nDesprés de la bona rebuda que va tenir l'any passat, el Cicle de Jazz i músiques improvisades de Centelles celebrarà enguany la seva segona edició, del 30 de març al 27 d’abril. El certamen es presenta en actuacions a duet, amb quatre concerts ben diferenciats, dos al Centre Parroquial i dos al Casal Francesc Macià.\nEl cicle arrencarà el proper diumenge, de la mà de Gemma Humet i Pau Figueres duo. Un duo de veu i guitarra que no deixarà indiferents als espectadors per a la seva frescor i delicadesa. Cançons d'avui i de sempre reinterpretades per aquests dos joves músics amb gran talent.\nEl programa continuarà el 6 d’abril, amb Jorge Rossy i Marco Mezquida duet; i el 13 d’abril, amb Giovanni Di Domenico & Oriol Roca. La cloenda anirà a càrrec de Pol Padrós i Aleix Forts duo, el 27 d’abril.\nEspectacles, jazz, música


Ni mentides ni veritats. Benvinguts al món de "fets alternatius" de Trump - Món 324\nNi mentides ni veritats. Benvinguts al món de "fets alternatius" de Trump\nExpliquem la guerra oberta que l'administració Trump manté amb la premsa, la seva obsessió per deslegitimar-la i la seva utilització de la mentida i les mitges veritats com a eina política de primer ordre.\nTambé ens fem ressò d'un debat obert als mitjans francesos: s'han d'ensenyar a les teles i als diaris les cares i les vides dels jihadistes que ataquen el país? Una part important dels mitjans han decidit censurar-les i argumenten que mostrar-les és fer el joc a la propaganda jihadista. D'altres creuen el contrari, i les continuaran publicant perquè pensen que no fer-ho és tancar els ulls a una realitat incòmoda. N'hem parlat amb els directors de "Le Monde" i del "Libération".\nI acabem amb una entrevista a l'exdirector d'Al-Jazeera Wadah Khanfar, que va dirigir aquesta poderosa cadena àrab durant 10 anys. Quin és el seu secret, quin paper va jugar la cadena en la Primavera Àrab i per què creu que després de l'hivern actual les revolucions tornaran al món àrab?\nLa relació de Trump amb els periodistes i la nova era de la postveritat i els "fets alternatius"\n¿Som els periodistes còmplices de la barbàrie terrorista?\nEl paper cohesionador d'Al-Jazeera en el món àrab


Projecte Juneco Comencem a conèixer Bòsnia! – Crònica del viatge per Cristina Castilla\nComencem a conèixer Bòsnia!\nTot va començar l’octubre de 2016, quan l’Aixada Antiracista, juntament amb el Consell de la Joventut de Barcelona, va reunir a totes les entitats de Barcelona per proposar un projecte juvenil de Cooperació i Drets Humans. El projecte es faria entre Barcelona i Bòsnia.\nLes entitats Minyons, Acció Escolta, Escoltes Catalans i Boca Ràdio ens vam sumar a aquesta iniciativa per treballar amb l’associació Youth Iniciative for Human Rights (YIHR) de Sarajevo.\nLa primera trobada va ser del 17 al 21 de desembre amb l’objectiu de conèixer les principals diferències entre les dues ciutats ja que a Bòsnia fa només 20 anys que va acabar la guerra i de la qual encara hi queden records. I per aquesta raó va començar aquest projecte. Bòsnia té la necessitat de crear una xarxa associativa i juvenil per tal de reactivar la ciutat i facilitar la convivència entre les diferents religions que hi conviuen.\nVa ser una trobada amb dinamisme. Ens van ensenyar els principals edificis de la ciutat, com l’antiga Biblioteca Nacional de Sarajevo, la Vijecnica, o el museu de la història del abans i el després de la guerra que el govern no vol mantenir i que depèn dels diners que donen els turistes o altres entitats.\nDurant l’estada vam decidir que al llarg d’aquest projecte de cooperació parlarem de tres grans temes:\nLa memòria històrica. Saber com es treballa a cada país i què es fa per mantenir-la viva.\nEls espais públics (common spaces), conèixer com el jovent de cada país pot gaudir dels seus espais o pot apropiar-se’n.\nLa identitat. És un punt clau dins del projecte ja que a Bòsnia canvia la identitat segons si has nascut a Bòsnia, Sèrbia o Croàcia.\nA més, coneixerem i mostrarem quin tipus de vida hi ha a Bòsnia, com funciona l’economia i, sobretot, què passa amb la situació política d’allà. Tot això, doncs, ho tractarem a l’abril, quan vindrà el grup de joves de Sarajevo per conèixer Barcelona. I al setembre, quan el grup català tornarem a Bòsnia per conèixer millor el passat del país.\nCategories a: Bòsnia Dialegs per la pau\nEtiquetes: Barcelona Bòsnia Consell de la Joventut de Barcelona Interculturalitat joventut joves Memòria Històrica Youth Initiative for Human Rights


Sra. Maria Mercè Santmartí Miró\nRepresentar el Departament en el seu àmbit territorial. Aquest comprèn les comarques de l'Alt Penedès, el Baix Llobregat, el Barcelonès,el Garraf, el Maresme, el Vallès Occidental i el Vallès Oriental.\nDirigir les unitats que en depenen i exercir el comandament del personal que té a càrrec seu, sense perjudici de la dependència funcional per part dels serveis territorials adscrits, a les direccions generals corresponents per raó de la matèria.\nCoordinar el personal que exerceix la funció inspectora en matèria de ports i costes adscrit als serveis territorials.\nExercir d'òrgan de coordinació entre el Departament i les entitats que en depenen respecte a les actuacions en el seu àmbit territorial.\nFormar part dels òrgans i de les comissions departamentals i interdepartamentals de caràcter territorial que li corresponguin.\nExecutar les directrius i impulsar el desplegament de les actuacions del Departament en l'àmbit territorial, d'acord amb els plans i els programes aprovats.\nExecutar i supervisar les tasques d'administració general.\nTramitar els procediments administratius dels quals, d'acord amb la normativa sectorial, tinguin atribuïda la competència, i si s'escau, emetre'n la resolució.\nVetllar pel compliment de la normativa vigent relativa a les competències del Departament.\nQualsevol altra funció de naturalesa que els sigui encomanada.\nPerfil i trajectòria professional: Maria Mercè Santmartí Miró


Llogar | Aspectes a tenir en compte | Habitatge | Joves | Ajuntament de Barcelona\nEl lloguer d'un habitatge és el contracte en virtut del qual una persona (arrendador/propietari) es compromet a donar a una altra (arrendatari/llogater/inquilí) l'ús i gaudi d'un habitatge per un període determinat a canvi d'una retribució econòmica prèviament acordada per ambdues parts (renda).\nDavant qualsevol dubte, demana una còpia del contracte i analitza'l detingudament abans de signar-lo amb un expert que ho revisi. A la Xarxa d'Oficines de l'Habitatge de Barcelona et pots assessorar gratuïtament (amb cita prèvia).\nAbans de llogar un pis, és important tenir en compte alguns punts:\nAnar a veure el pis a diferents hores i dies de la setmana. Fer-se una idea de l'entorn i conèixer els mitjans de transport propers, els equipaments del barri (mercats, botigues, centres d'atenció primària, escoles...) o les zones per aparcar.\nRevisar a fons l'estat de l'habitatge i comprovar que respon a les pròpies necessitats. En el cas de ser un pis moblat, cal comprovar que els electrodomèstics funcionen. També cal verificar el bon estat de les instal·lacions d'aigua, gas i electricitat.\nÉs molt important certificar que el pis té la cèdula d'habitabilitat (document que garanteix que l'habitatge està en condicions de ser ocupat). Per a obtenir-la necessitaràs un certificat d'habitabilitat, emès per un tècnic competent, segons el qual se certifica que l'habitatge en qüestió gaudeix de les condicions mínimes d'habitabilitat.\nNo fagis cap pagament abans de signar el contracte de lloguer ni abans de llegir atentament les clàusules annexes. Cal recordar que el contracte s'ha de registrar al Col·legi d'Administradors de Finques o a la Cambra de la Propietat Urbana de Barcelona.\nNormalment hauràs de donar d'alta els serveis bàsics\nde llum, aigua i gas. I, si així ho vols, els serveis de Telefonia i d'Internet.\nParla amb el/la propietari/ària sobre les assegurances que s'han contractat per l'habitatge i què cobreixen.\nContracte i despeses del lloguer\nEn el contracte de lloguer ha de constar:\nLa identificació de l'habitatge (referència cadastral)\nEl nom, els cognoms i els DNI del propietari/a i de l'arrendatari/a.\nLa descripció de l'habitatge (superfície útil, elements o accessoris que formen part del lloguer...)\nLa quantitat anual de la renda, així com la clàusula anual d'actualització d'aquesta.\nLa durada. S'ha de pactar anticipadament, però si no és així, es considerarà que la durada acordada és d'un any. L'arrendatari/a sempre pot prorrogar-lo anualment fins a un total de 5 anys.\nLa repercussió de les despeses, és a dir, aquelles despeses a suportar per cadascuna de les parts. Com a llogater, tens una sèrie de despeses que van al teu càrrec:\nLa renda és la quantitat que el llogater ha de pagar a l'arrendador i que ha de ser pactada per ambdues parts. La renda s'actualitza cada any finalitzat de vigència del contracte. Durant els primers 5 anys de lloguer s'aplica la variació de l'IPC dels darrers 12 mesos.\nLa fiança en metàl·lic equivalent a un mes de renda, que serà retornada en finalitzar el contracte, sempre que no hi hagi cap incompliment d'alguna clàusula per part del llogater. És la quantitat equivalent a un mes de lloguer que l'arrendatari/a paga al/la propietari/a com a garantia, i que es retorna quan finalitza el contracte de lloguer si l'arrendatari/a deixa l'habitatge en les mateixes condicions en què el va trobar. El propietari s'encarrega de dipositar-la a l'INCASOL en els 2 mesos següents a la signatura del contracte, directament a les oficines de l'INCASOL, a través de qualsevol caixa d'estalvis catalana confederada o qualsevol Cambra de la Propietat Urbana.\nActualment, la legislació permet al propietari o propietària demanar, a més de la fiança, un aval o un altre tipus de garantia que asseguri el pagament del lloguer.\nLes despeses d'aigua, llum, gas i telèfon.\nLes reparacions del dia a dia corresponen al llogater, mentre que les grans reformes, al propietari.\nDrets i deures del llogater/a\nCom a llogater/a tens dret a:\nComprovar l'estat del pis i els mobles abans d'entrar-hi a viure.\nVerificar que qui lloga l'habitatge és realment la persona propietària (anant al Registre de la Propietat).\nQue la persona propietària garanteixi les condicions necessàries per a poder habitar el pis.\nQue la persona propietària no et demani el lloguer anticipat de més d'una mensualitat.\nTenir garantit el lloguer durant un període màxim de 5 anys, prorrogables.\nFer obres de millora, sempre amb consentiment de la persona propietària.\nRecuperar la fiança quan acabi el contracte, sempre que no hi hagi desperfectes al pis. En cas que l'habitatge estigui moblat, és recomanable que abans de deixar-lo es comprovi, juntament amb el/la propietari/a, que tot està correcte i signar un full de conformitat.\nRebre un justificant per escrit dels rebuts que facin referència a la renda mensual i de totes les despeses que provoquin un augment de la renda pactada inicialment.\nDret a l'ús pacífic de l'habitatge. La persona propietària no pot pertorbar aquest ús.\nI estàs obligat/ada a:\nPagar una fiança abans d'entrar-hi a viure, que es retornarà quan deixis el pis.\nPagar la renda mensual, fins al termini que marqui el contracte.\nTenir cura del pis, i no fer-hi activitats molestes, insalubres o il·legals.\nDestinar l'habitatge llogat a lloc per viure i no pas a altres usos diferents dels pactats amb la persona propietària.\nReparar els danys que, bé per culpa teva, bé per negligència, s'hagin produït al pis.\nPagar les obres de millora fetes a l'habitatge, amb consentiment de la persona propietària, sempre que aquestes no modifiquin l'estructura del pis.\nPagar la renda que falti fins que acabi el contracte en cas que abandoneu l'habitatge anticipadament.\nFer-te càrrec de les despeses per serveis (llum, aigua, gas) i de les despeses de manteniment de l'immoble (serveis, tributs, càrregues i responsabilitats que corresponguin a l'habitatge llogat), sempre que s'hagi pactat que sigui el/la llogater/a.\nNo sotsarrendar l'habitatge (rellogar una habitació) sense el consentiment de la persona propietària.\nComunicar a la persona propietària amb un mes d'antelació si desisteixes del contracte.


Junta o censura electoral\nActualitzada 02/11/2019 a les 08:54\nL’autoritat de la Junta Electoral durant el període d’una convocatòria d’eleccions és indubtable i s’inscriu en la intenció de mantenir al màxim la igualtat de tots els contendents i la neteja dels comicis. Com és cert que, de bones intencions, n’estan plens els cementiris, convé tenir en compte que, de vegades, la Junta dicta resolucions que amb la millor de les intencions poden vulnerar altres drets fonamentals.\nÉs el cas, per exemple, de les limitacions informatives que –a petició d’algunes forces polítiques– s’han establert per als informatius de TV3, prohibint la utilització d’expressions com presos polítics o exiliats. Al cap i a la fi, TV3 ha trobat l’antídot d’aquesta prohibició repetint reiteradament en cada informatiu el tenor de la prohibició de què és objecte. Així és pitjor el remei que la malaltia, però a més és una ingerència perillosa en la llibertat d’informació.\nUn altre cas cridaner és el de l’expedient obert contra el president del Govern central en funcions, Pedro Sánchez, per haver concedit una entrevista a La Sexta a l’interior de la Moncloa.\nPotser no hi ha govern durant un procés electoral? És rellevant l’opinió del president sobre qüestions d’actualitat? No sembla que formi part d’una norma electoral l’obligació del president, o dels seus ministres, a dimitir de les seues obligacions governamentals durant els processos electorals.\nNo és un assumpte fàcil, però la Junta hauria d’assegurar-se que, en cas de dubte, els drets fonamentals primen sobre la resta.


• L'alcalde de Xeraco, Avelino Mascarell; juntament amb la regidora de Salut Pública, Maria José Castelló; i el coordinador de l'Àrea de Salut del Grau, Ivan Garcia; han visitat les noves instal·lacions del Consultori Mèdic que han estat possibles gràcies a la darrera reforma duta a terme al centre mèdic.\nD'aquesta manera, el Consultori Mèdic de Xeraco compta amb dues noves consultes a la primera planta amb l'objectiu d'atendre les necessitats de la ciutadania. Una millora necessària per millorar l'atenció dels nostres veïns i veïnes.\nDurant la visita, la regidora Maria José Castelló; ha anunciat la sol·licitud d'una cita a Conselleria de Sanitat per tal de traslladar la urgència del municipi per disposar d'un Punt d'Atenció Continuada.\nDes de la Regidoria de Sanitat considerem que aquest PAC és molt important perquè el Consultori Mèdic del municipi es convertiria en un centre on s'atendrien les urgències no vitals fora de l'horari del centre de salut o en dies festius. Seria així, com qualsevol persona que necessités atenció sanitària urgent no vital fora de l'horari ordinari del seu centre de salut podria ser atesa sense necessitat de traslladar-se fins al Grau de Gandia.\n* L'edil ja ha sol·licitat la reunió per avançar en aquesta petició “que tant necessita el nostre municipi”.


Publicat per blogger el dia de setembre 19, 2014\nBacallà, tomata i allioli, excel-lent combinació!!\nPreu: 2.40 € per persona\nTemps d'elaboració: 50 minuts\n6 talls de bacallà de la part del llom\n1'5kg. de tomates madures\nEscaldeu les tomates durant 2 minuts, peleu i traieu les llavors. Talleu-les a daus petits.\nTalleu la ceba a juliana i fregiu-la en el mateix oli, si cal, n'afegiu, a mig fregir, afegiu la tomata amb el sucre i deixeu coure uns 25 minuts. Si la voleu fina, podeu triturar-la, jo no ho he fet. Reserveu.\nEnfarineu el bacallà dessalat i fregiu-lo en una paella amb oli d'oliva. Deixeu-lo damunt de paper de cuina per eliminar l'excés d'oli.\nFeu l'allioli. Munteu la clara d'ou amb un pessic de sal i barregeu-la al allioli.\nPoseu el bacallà en una safata per anar al forn i repartiu la mousse d'allioli pel damunt de cada tall...\nEntreu la safata al forn i gratineu fins que la mousse, quedi rosseta...\nserviu a cada plat amb el fons de tomata i el tall gratinat al damunt.\nPodeu fer-ho amb antelació i gratinar el l'últim moment.\n2.40 € 50 min bacallà carmanyola celíacs plat únic


Balanç de danys a la Trapa - EsDiari.com\nBalanç de danys a la Trapa\nEl GOB fa una primera avaluació de la situació de la finca, per tal que socis i simpatitzants coneguin en detall els danys generats per l’incendi.\nUna vegada que el gran incendi que ha cremat una part important del ponent de la Serra de Tramuntana ha estat estabilitzat, el GOB ha realitzat una primera avaluació dels danysoriginats pel foc a la finca de La Trapa.\nRecordem que La Trapa fou adquirida mitjançant petites aportacions de moltes persones, i enla seva recuperació ambiental han participat molts voluntaris durant molts anys. Aquestespai té per tant un caràcter especialment públic, amb un important component sentimental per a les moltes persones que d’una o altra forma s’hi han implicat des de la seva compra l’any 1980, a més a més dels milers de persones que l’han visitada i la coneixen.\nEl foc ha afectat aproximadament al 70% de la superfície de la finca. S’ha salvat de les flames bona part del sector sud, que mira a Sant Elm i per on discorre la pujada dels dos accessos principals. Igualment s’ha salvat del foc la major part de la superfície agrícola, que ocupa la vall de Sant Josep on també es troben les restes del monestir trapenc. Més enllà d’això, han quedat algunes petites taques de verd a diversos punts.\nHan quedat destruïts 6 dels 8 tancaments que s’havien realitzat per protegir la reforestació de les cabres assilvestrades i per allotjar el ramat de la finca (ase i ovelles).\nHem perdut la xarxa de distribució i impulsió d’aigua per a reguiu, i la motobomba.\nS’ha cremat l’apiari, que des de fa anys estava produint mel de la finca i ajudava a la polinització de la vegetació i els cultius.\nAfortunadament s’han salvat els fruiters (nespleres, pereres, codonyers, ginjolers, figueres, oliveres, cirerers, albarcoquers,…) a la zona agrícola, que tenen fonamentalment una funció d’aliment per a la fauna silvestre. El ramat (les ovelles i en Pep) estan bé, i afortunadament s’han salvat alguns redols de pinotells.\nL’entorn de la baixada de la pista forestal cap a les cases es troba greument desestabilitzat, i ja han començat a redolar pedres i a caure terra.\nEstam desbordats i emocionats per les mostres de solidaritat i de compromís d’ajuda. A hores d’ara més de 3.000 persones ja s’han adreçat a nosaltres oferint-se per col·laborar en la recuperació de la finca. Els volem transmetre el nostre immens agraïment.\nDesprés de la valoració de danys, aviat començarem a planificar les intervencions prioritàries i a partir del setembre tenim previst començar a comptar amb l’ajuda dels voluntaris.\nTots junts ho aconseguirem. Gràcies!\nBaleares, GOB, Mallorca.


L’atur acumula a Castellar un descens del 9,3% els últims quatre mesos\nDivendres 6 d'agost de 2010\nCastellar del Vallès ha acumulat durant els últims quatre mesos un descens del 9,3% en la taxa d’atur. Així, entre els mesos de març i juliol, s’ha produït una disminució important del nombre de persones aturades, que han passat de 1.919 el mes de març a 1.741 el mes de juliol, fet que situa la taxa d’atur en el 14,17%.\nDurant l’últim mes, han estat 53 les persones castellarenques que han trobat feina, el que significa un descens del 2,95 de la taxa d’atur respecte el mes de juny.\nEl regidor de Promoció Econòmica i Ocupació, Joan Creus, ha explicat que “aquestes dades segueixen apuntant cap a un canvi de tendència”. Tot i això, el regidor ha apuntat que “és important, però, considerar que els mesos de setembre i octubre seran molt importants per conèixer si es tracta d’una tendència consolidada”.


L'editorial Saure crea el primer còmic digital en castellà per a l'iPhone - Observatori Beat\nPublicat el dimecres, de juny 03, 2009\nL'editorial Saure crea el primer còmic digital en castellà per a l'iPhone\nAveComics, còmics, Editorial Saure, Espanya, iPhone, iTunes\nL'editorial basca Saure, especialitzada en el còmic educatiu, i el productor francès de còmics digitals Ave!Comics acaben de presentar La carrera del sol, el primer còmic digital en castellà per a l'iPhone.\nFran Saure, gerent de l'editorial afirma que "Un llibre editat aquí pot costar 16 euros però a Mèxic podria valer el doble per les despeses de transport. Però amb aquest tipus de propostes podem ampliar el nostre mercat en condicions tarifàries iguals i realitzar traduccions de les obres del fons editorial".\nL'empresa Ave!Comics adapta còmics a les pantalles de telèfons mòbils i d'ordinadors i ha publicat, entre altres, Lucky Luke i Les Blondes per a l'iPhone. Per primera vegada ara treballen amb un editor de fora de França.\nA mig camí entre el llibre i la pel lícula d'animació, Ave!Comics proposa una lectura de còmics dinamitzada per zooms, efectes de transició i altres animacions. Segons l'empresa aquest sistema és més eficaç que un simulador de passar pàgines. Els còmics produïts per Ave!Comics estan disponibles a les botigues en línia dels smartphones com iTunes per als iPhone o BlackBerry App World per als BlackBerry.\nLa carrera del sol està disponible en iTunes a un preu de 2,99 euros.


7 Days Inn Dalian Pulandian Railway Station Square Branch Dalian Xina - Ofertes d'hotels amb els MILLORS DESCOMPTES EN LÍNIA\nNo.2 Nan Shan Road, Pu Lan Dian City, Pulandian, Dalian, Xina, 116299 - Veure al mapa\nSi el que està buscant és per un hotel ben situat a Dalian, no busqui més enllà de 7 Days Inn Dalian Pulandian Railway Station Square. L'hotel és a 60 km del centre de la ciutat i permet accedir a les instal.lacions més importants de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nSimplement imagini's totes les comoditats i diversions que vostè espera de Plateno i afegeixi-hi el comfort de la seva llar. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, express check-in/check-out, magatzem d'equipatge, Zones públiques amb Wi-Fi.\nGaudiu de les comoditats d'alta gama com ara televisió de pantalla plana, mirall, sabatilles, tovalloles, accés a internet (sense fils) per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, 7 Days Inn Dalian Pulandian Railway Station Square és una selecció idònia per a la vostra estada a Dalian.


Begur.- La Sala d’Exposicions de les Escoles Velles va acollir aquest dissabte 23 d’octubre a la tarda el lliurament de premis de la 36a edició del Concurs d’Arts Plàstiques de Begur, el certamen impulsat per la Regidoria de Cultura de l’Ajuntament i un dels projectes artístics amb més bagatge i de referència al municipi i arreu del territori.\nMentrestant, el primer premi del XXXVI Concurs d’Arts Plàstiques de Begur ha estat per a Roger Sanguino amb l’obra “Tutta Effigies IX”, que s’endú un trofeu valorat amb 1.500€. En aquest cas, el veredicte l’han resolt els veïns i veïnes. I és que per segona edició consecutiva, la població ha estat l’encarregada de decidir el guanyador del concurs a través d’una votació popular. Un jurat tècnic/artístic va escollir cinc obres finalistes entre totes les presentades, i aquestes es van exposar del 15 de setembre al 23 d’octubre a la Sala d’Exposicions Municipal del Centre Cultural Escoles Velles perquè els visitants les poguessin puntuar de manera individual. Enguany s’han presentat un total de 179 butlletes a la votació popular –una xifra notablement superior a l’assolida en l’anterior edició (110 butlletes)– i amb 632 punts l’artista guanyador ha estat Roger Sanguino.\nPrimer premi: Roger Sanguino (632 punts).\nFinalista or: Pere Bàguena (597 punts).\nFinalista plata: Esteve Gratacós (515 punts).\nFinalista bronze: Rosa Solano (485 punts).\nFinalista coure: Juan Ramon Calvo (456 punts).\nArxivat com a: Baix Empordà, Cultura, Societat Etiquetat com a: Ajuntament de Begur, artistes locals, arts plàstiques, begur, concurs, cultura, exposició, participacio ciutadana, societat, votació


Ja saps què faran els teus fills a l'estiu? Apunta'ls a casals de lleure\nL'estiu s'acosta i molts pares i mares es pregunten què faran els seus fills quan s'acabi el curs escolar. Casals d’estiu, campaments, estades a l’estranger... Moltes vegades aquestes paraules van associades directament a allò que nosaltres entenem com a lleure. És correcte si considerem lleure aquelles activitats educatives que es desenvolupen en un àmbit no formal fora del currículum escolar.\nUn casal d’estiu no ha de ser només una activitat lúdica per a infants que necessiten ocupar un temps lliure que els pares no poden atendre per compromisos laborals\nPerò és important matisar-ne alguns aspectes: si bé és cert que el component lúdic va associat directament a aquest tipus d’activitats, hem de tenir en compte també que l’educació en el lleure pretén anar una mica més enllà i donar a l’alumne una formació integral, tot potenciant aspectes com les vivències personals, el respecte i la relació amb els companys o l’orgull de pertinença a un nou col·lectiu.\nUn casal d’estiu no ha de ser només una activitat lúdica per a infants que necessiten ocupar un temps lliure que els pares no poden atendre per compromisos laborals. També ha de ser una experiència intensa plena de vivències en un nou entorn, amb activitats noves i de relacions amb nous amics, cosa que fa que molts dels lligams que es creen siguin molt més forts a causa de la brevetat i la intensitat dels moments viscuts.\nÉs bo destacar que, cada vegada més, s’està ampliant la franja d’edat a qui van adreçades aquestes activitats. Actualment, trobem noies i nois joves, d’entre 12 i 16 anys, que se senten atrets per aquest tipus d’activitats de curta durada. Els permeten, per una banda, mantenir un alt grau d’activitat esportiva si es tracta d’un campus d’algun esport específic o de caire poliesportiu. Per l’altra, poden conèixer nois i noies amb inquietuds semblants i poder interactuar-hi de manera directa, cosa que en l’època de la tecnologia i les xarxes socials cada cop és més complicat.\nPerò també per als monitors serà una experiència intensa, ja que establiran uns lligams molt intensos amb els infants que estiguin amb ells durant totes les activitats. A més, la implicació acostuma a ser molt elevada i és un tipus de feina molt vocacional. De fet, trobem que la majoria dels monitors han estat de joves usuaris de molts casals i campaments, on han acumulat moltes experiències i vivències. Ara, en el seu nou rol de monitor, tenen l’oportunitat de compartir aquestes experiències i de fer-les viure a infants i adolescents.\nAixí doncs, les activitats de lleure són una bona manera d’unir dos components tan importants en el desenvolupament de l’infant: la seva educació en valors i el punt de diversió que sempre busquem oferir en el període de vacances.\nContracta els casals esportius de Claror\nEls clubs esportius gestionats per Claror disposen d'una àmplia oferta d'activitats de lleure infantil durant els períodes de vacances escolars:


"en Marc" / "el Marc" | WordReference Forums\n"en Marc" / "el Marc"\nDiscussion in 'Català (Catalan)' started by mooj96, Dec 7, 2012.\nmooj96 Senior Member\nQuina és la diferència entre "en Marc" i "el Marc"? De què depèn?\n[Nota de moderació: per a temes nous, obriu un fil nou. Gràcies]\nmooj96, Dec 7, 2012\n"En" s'utilitza exclusivament davant de noms propis antropònims o cognoms, només quan aquests comencen per consonant.\n"El" és més general, fa la funció de "En" i també es fa servir per altres noms propis (com per exemple topònims), per sigles, etc.\nbinary_death, Dec 7, 2012\nIgnasiGM New Member\nCatalà, Oriental Vallès; Español, Esp\nDiria que EN també pot anar davant de nom propi que comença per vocal, en aquest cas s'apostrofa. P. ex.: N'Albert. És poc utilitzat, però, bàsicament en llenguatge formal; i el femení NA s'utilitza quasi únicament en llenguatge formal, també es pot apostrofar.\nIgnasiGM, Dec 12, 2012\nPer a substantius que no són antropònims, a tot arreu fem servir el parell el/la. Davant de noms de persona, hi ha menys uniformitat, i penso que la diferència principal és dialectal. Diria que la cosa va més o menys així:\n- Nord de Barcelona i Girona (i Catalunya del Nord?): en / la\n- Resta del Principat: el / la\n- Balears: en / na\n- País Valencià: no es posa article davant d'antropònims\nNo sé si en alguns parlars nordoccidentals (plana de Lleida, interior de Tarragona) es fa servir "lo" en masculí.\nsamarkanda, Dec 26, 2012\nJo diria que el valencians sí que usem El/La per a persones properes amb qui tenim certa familiaritat: l'Antoni, la Fina, el Vicent (el Cento). No diem El Fabra o El Mas, si no En Fabra o En Mas, en cas d'usar El/La amb aquests noms seria parlar d'ells amb to despectiu.Alguns valencians intentem recuperar els usos d'En/Na; als carrers de València-ciutat encara hi ha mostres del seu us: carrer d'En Llop I carrer de Na Jordana (una de les falles importants)., en són una petita mostra, però crec que encara hi ha uns quants més.\nElxenc, Dec 26, 2012\nOstres, doncs no ho havia detectat! Gràcies, Elxenc.\nDe tota manera, oi que també és habitual que no s'hi posi article? Vull dir que a Catalunya sonaria molt estrany, però en valencià sí que ho he sentit sovint ("Ha cridat Vicent, volia parlar amb tu").\nÉs prou més habitual posar article el o la, encara que de tant en tant no els posem. Hi ha vacil·lació en eixe aspecte, i supose que quan degueres sentir els noms darrere d'article no et degué cridar l'atenció i que quan els sents sense article et xoca més. Els "en" i "na" estan morts a València; els qui els gasten és per a recuperar-los.\nEtimològicament em sembla que els articles en, n' i na tenen el mateix origen que les formes don/doña en castellà: dominus, domina. Si en certes regions s'utilitza el en comptes d'en, per a mi es tracta només d'una homologació. Encara així, em sabria greu que es perdés aquesta particularitat (i a mi va comentar-me la meva lectora de català que s'està imposant la forma el). No sabia que es pogués fer servir les formes n' i na en llenguatge formal. És fa sovint (en el llenguatge formal) o només de vegades?\nAngelo di fuoco, Jun 5, 2013\nJo el En/Na a València només el conec en escrits formals oficials com edictes de l'Ajuntament i coses així. L'utillitzación de el/lo/la era molt comuna, fins no fa tant de temps, si u llig coses escrites en parla popular a principis del XX, la seua utilització era general, fet recolzat perque a banda dels noms, el seu ús era generalitzat amb els "malnoms" i fins fa ben poc als pobles valencians estrany era el cas d'algú que li anomenaren pel seu nom de bateig.\ngermanbz, Jun 5, 2013\nPer a textos formals, si ets de Mallorca (on l'en i la na) estan, crec, en un bon estat i la gent ho diu col·loquialment, utilitza totes les formes: en, na, n'. A la resta de territoris recomanaria que utilitzessis l'en però no na ni n', ja que són formes molt arcaiques, sobretot al català occidental. De diferència no n'hi ha cap. Només seria que la utilització d'aquests determinants és més formal, de la mateixa manera que quelcom ho és més que alguna cosa o *algo.


Còctels florals, Menús de les 1000 Roses i Tastets: la gastronomia de la Fira de la Rosa ·\nL’1 i 2 de juny esdevindrà un cap de setmana ideal per degustar la millor gastronomia de Roses\nLa primera i com a novetat, la Degustació de còctels florals inspirats en el món de la rosa, com el Mèxico Rosé, Mojito de la Rosa, o Sangria Rosé, entre d’altres, que una quinzena d’establiments adherits a la campanya oferiran del 25 de maig al 9 de juny. + informació\nEn segon lloc, els Tastets gastronòmics, on set restauradors locals i una vinateria oferiran a l’hora del vermut (de 12 a 14h) davant el Teatre Municipal degustacions com arròs mariner, seitons o calamars farcits de fideus al forn, a preus populars. + informació\nI per últim, la coneguda campanya gastronòmica 1000 Roses a Roses en la qual el consistori convida a 1.000 dones que es diguin Rosa (o els seus derivats: Rosita, Roser, Rosor…) a degustar l’anomenat Menú de la Rosa en algun de la vintena de restaurants que participen en la iniciativa. + informació\nLa VIII edició de Fira de la Rosa se celebrarà el cap de setmana de l’1 i 2 de juny i repetirà l’exitosa fórmula de celebrar un cap de setmana on es combinen espectacles a peu de carrer gratuïts (teatre, circ, música…) amb una amplia oferta gastronòmica que involucra a molts dels restauradors de la vila, i una espectacular mostra floral. Sense oblidar xerrades, desfilades de pentinats florals, una Holy Party o un concurs d’Instagram.\nTags: A Roses, Ajuntament de Roses, Alt Empordà, Badia de Roses, Catalunya, Costa Brava, Empordà, Fira de la Rosa, Fira de la Rosa 2019, Fira de la Rosa de Roses, Girona, Roses, Vila de Roses\nPrevious Projecte a Roses per crear una ruta i editar un catàleg al voltant dels vestigis de la Guerra Civil\nNext Roses destina 2,7 M€ a projectes urbanístics i culturals i a la millora d’espais públics


Entrevistem al responsable del calibratge dels nostres cabalímetres – Tecfluid - Equips de mesurament de cabal i nivell\nEntrevistem al responsable del calibratge dels nostres cabalímetres\nAvui parlem amb el Daniel Perea, el nostre Responsable del Departament de Calibratge perquè ens respongui a algunes preguntes que crec que podrien ser molt interessants per a molts dels nostres usuaris o seguidors.\nHola Dani, explican’s, quin és el teu dia a dia? En què consisteix la teva feina aquí, a Tecfluid?\nDP – Bé, som 4 persones en l’equip i el meu treball consisteix a organitzar totes les tasques a realitzar en el departament de Calibratge, el filtrat i organització de les comandes que s’introdueixen en el sistema informàtic, el control i petició del material necessari per a cobrir-les i organitzar la càrrega de feina dels diferents bancs de calibratge segons la data d’entrega de les comandes.\nEls meus companys d’equip s’encarreguen desprès de la realització del calibratge dels diferents instruments que conformen les comandes, la gravació de caràtules i tubs de vidre …\n“El calibratge dels cabalímetres és molt important per assegurar-nos que\naquests estan dins de les especificacions que el client necessita i\nmantenim un registre de totes les calibracions que efectuem”\nAmb quins problemes et trobes habitualment?\nDP – Principalment la gestió de tot el material que es necessita per cobrir les comandes i la disponibilitat del banc de calibratge d’aigua o aire necessari per a cada cabalímetre que arriba de producció i que ha de ser comprovat abans d’enviar-lo al client.\nI com saps quan un equip funciona correctament?\nDP – Comparem els nostres instruments amb el patró de mesurament que fixem en el banc de calibratge. Aquest patró depèn del cabal que hagi demanat el client.\nD’altra banda, en la majoria dels cabalímetres que ens arriben per reparar, detectem fallades mecàniques que impedeixen el correcte funcionament del cabalímetre com en el cas que l’agulla indicadora no es mogui encara que hi hagi cabal, que notem que el flotador frega en alguna part del tub … i detalls d’aquest tipus.\nEs calibren aquí absolutament tots els cabalímetres que surten de la planta de fabricació o només els que són especials o fabricats a mida de l’aplicació d’un client?\nDP – En Tecfluid disposem de bancs de calibratge propis i tots els equips que fabriquem, especials o no, passen pel nostre departament i són calibrats en el nostre banc de calibratge abans de ser enviats al client, excepte els instruments de la sèrie PS, cabalímetres d’àrea variable de tub de plàstic.\nCom aquests tubs es fabriquen de forma uniforme i mitjançant un motlle, un mostreig de certa quantitat d’ells ens permet validar tota la partida de tubs fent innecessari el calibratge del 100% de les peces.\nCalibratge d’un cabalímetre per disc de xoc sèrie DP65\nEn Tecfluid disposem d’un servei de postvenda i crec que també molts dels instruments de cabal o nivell que vénen per realitzar alguna reparació passen pel vostre departament… com gestioneu aquest tema?\nDP – Un dels avantatges de ser fabricants és que oferim un servei de postvenda amb un ampli coneixement dels productes. Tots els equips que vénen a reparar són registrats i enviats a un o altre departament en funció del problema de funcionament que ens reporta el client. Un cop realitzada la reparació necessària gairebé tots tornen a passar pel departament de calibratge, ja que la substitució de peces requereix un nou calibratge del cabalímetre.\nDetall de cabalímetre sèrie 2000 en banc de calibratge\nCalibrem també cabalímetres que no són de la nostra marca?\nDP – Si, sempre que puguem adaptar la connexió de les nostres instal·lacions a l’instrument, aquest disposi d’algun sistema de lectura del cabal i el client ens subministri el manual d’instruccions per a la seva manipulació i connexió elèctrica en cas de ser necessari.\nTingues en compte que nosaltres coneixem en profunditat el funcionament dels nostres equips però no necessàriament els d’altres marques. Normalment aquests equips vénen perquè se’ls realitzi un calibratge i aquí només podem limitar-nos a donar uns resultats de lectura, perquè no disposem de peces de recanvi ni del coneixement dels equips per poder reparar-los en cas de detectar errors mecànics o electrònics en el seu funcionament.\nM’agradaria aclarir que la traçabilitat del calibratge dels bancs de Tecfluid S.A. està garantida per patrons internacionals i es realitza per pesada a les nostres pròpies instal·lacions.\nI hi ha moltes diferències quant a calibratge entre els diferents sistemes de mesurament de cabal?\nDP – Si, de fet podríem agrupar els instruments en tres tipus de calibratge: pels plàstics i vidres, els electrònics i els metàl.lics.\nQuan parlo de plàstics em refereixo als nostres cabalímetres de la sèrie PS d’àrea variable tub de plàstic on per al calibratge col·loquem una escala adhesiva. A les nostres sèries 2000, 6000 i 60M1, àrea variable tub de vidre, el calibratge es marca directament en el tub de vidre i després es grava mitjançant làser.\nBreu vídeo sobre la gravació amb làser de escales en tubs de vidre dels cabalímetres d’àrea variable\nConsiderem el calibratge electrònic per a aquells instruments als que la calibració es realitza directament amb suport informàtic i diferents programaris que s’han desenvolupat per a això, com els cabalímetres electromagnètics, sèries FLOMID i FLOMAT, les turbines sèrie TM, els cabalímetres de desplaçament positiu per pistó oscil·lant sèrie COVOL o els cabalímetres per ultrasons de la sèrie CU.\nCalibratge d’un cabalímetre electromagnètic de la sèrie FLOMID\nTota la resta de cabalímetres es poden considerar metàl·lics i en aquests obtenim les lectures a través d’un conjunt d’imants col·locats en una caixa indicadora registrant les dades que marca l’agulla de la caixa. En el cas que aquests portin automatismes o transmissors es realitza també la seva calibració electrònica.\nGravació de caràtules dels cabalímetres amb caixa indicadora\nPel que fa als instruments de nivell, també es calibren?\nDP – Es calibra únicament l’indicador de nivell per desplaçament sèrie LP. La resta de nivells que fabriquem no necessiten calibratge ja que el seu principi de funcionament no ho requereix. La sèrie LP disposa d’una caixa amb un sistema d’imants similar al dels cabalímetres metàl·lics i aquesta és la raó per la qual necessita ser avaluat.\nSé que emetem diferents tipus de certificats pels instruments que calibrem, quins són aquests tipus?\nDP – Disposem d’una gran diversitat de certificats si el client ho requereix; Certificat de conformitat del Calibratge, Certificat Contrastat de Cabal i de Cabal i mA, i altres que no estan directament relacionats amb el calibratge com el Certificat de materials, Certificat de Material Exempt de Silicona …\nQuè em dius sobre el control de qualitat?\nDP – El calibratge dels cabalímetres és molt important per assegurar-nos que aquests estan dins de les especificacions que el client necessita i mantenim un registre de totes les calibracions que efectuem.\nEn cas que es detecti algun error s’inicia des del nostre departament de qualitat tot un procés per investigar què està passant i per què el funcionament no és l’adequat. En aquest procés de recerca estan involucrats altres departaments de l’empresa com mecànica o electrònica, vidre o R+D en cas de ser necessari.\nGràcies Dani! Ara ja sabem més sobre el calibratge dels cabalímetres i mesuradors de nivell a Tecfluid 🙂\nAnteriorPrevious post:Coneixes els cabalímetres electromagnètics? En línia o d’insercióSegüentNext post:Què es i com funciona un cabalímetre d’àrea variable


⚡ El canvi de postura del Govern que fica en alerta a la Família Reial\nEl canvi de postura del Govern que fica en alerta a la Família Reial | Catalunya Diari\nEl canvi de postura del Govern que fica en alerta a la Família Reial\nPablo Iglesias ha afirmat durant el seu últim Consell que el seu horitzó polític és posar fi a la Monarquia i instaurar la república\nRedacció 22/09/2020 08:28h\nPablo Iglesias i Podemos s'han posat com a objectiu a curt termini posar fi a la monarquia. És el que es desprèn dels seus últims gestos i compareixences públiques, en les quals el líder del partit morat ha reivindicat reiteradament una Espanya republicana i l'abolició de la Monarquia.\nAixí ha succeït també en l'última reunió del seu Consell Ciutadà Estatal, on ha traçat el full de ruta a seguir respecte a l'actuació política que ha de desenvolupar el seu partit en els pròxims mesos. I ho té clar: cal accentuar l'atac a la monarquia en benefici de la República.\n«Cal treballar per a avançar cap a un horitzó republicà que aprofundeixi en la democràcia espanyola. Treballar i construir aliances per a avançar cap a aquest horitzó republicà ha de ser una de les tasques polítiques fonamentals de Podemos en els pròxims temps», van ser les seves paraules en aquesta reunió.\nAprofita el moment de debilitat\nUna postura que no sorprèn, perquè Pablo Iglesias sempre s'ha situat en l'eix del republicanisme, però aquest no havia estat una prioritat del partit fins al dia d'avui, quan Iglesias l'ha situat com a eix fonamental del partit: «Hem de ser capaços d'entendre el moment de crisi en el qual es troba la Monarquia i el model d'estat que aquesta encarna. Tenir la valentia i audàcia de posar sobre la taula la necessitat que Espanya avanci cap a una nova República, que la República arribi a la Prefectura de l'Estat».\nÉs clar que Iglesias vol aprofitar el moment de feblesa que pateix la Corona —pels assumptes opacs del rei i la seva marxa d'Espanya— per a atacar-la, perquè segons la seva opinió la figura del rei emèrit no es pot deslligar de l'estament de la Corona, ja que aquesta és hereditària.\nEl vicepresident també ha destacat que la crisi territorial a Espanya es podria tractar millor i canalitzar, perquè opina que amb un model republicà, l'estat estaria més descentralitzat i seria més confederal, perquè la monarquia encarna el centralisme.\nPerò encara que Iglesias tingui com a prioritat l'atac a la monarquia i la promoció del model republicà, és conscient que el repartiment de forces al Congrés fa inviable, de moment, qualsevol intent de canviar el model d'estat.\nAnar a portada Última hora Política Última hora Pablo Iglesias Última hora Podemos Última hora Família Reial


El blog de Claudi Puchades: Jordi Pintó exposa a La GaLeRia\nPublico el contingut del correu que m'ha enviat La GaLeRia de Sant Cugat del Vallès amb la informació corresponent a la pròxima exposició de Jordi Pintó.\nExposició: de l’11 de març a mitjans d’abril del 2016\nInauguració: divendres 11 de març a dos quarts de vuit del vespre\nA partir del proper 11 de març, La GaleRia presenta una nova mostra de l’obra de Jordi Pintó. En aquesta exposició, la vuitena individual que l’artista realitza al nostre espai, l’artista presenta una vintena de teles pintades en tècnica mixta de diferents mides, una d’elles de gran format –tríptic de 81 x 300 cm-, una trentena de petites pintures sobre cartró reciclat i vuit escultures (peces úniques).\nEl títol de l’exposició “Urbanita asilvestrado” fa referència a la temàtica de l’obra: “una fusió entre el camp i la ciutat, entre la natura i la cultura”. Es podran veure “paisatges urbans farcits de vegetació, terrasses amb horts i paisatges naturals per on transiten cotxes i al cel volen avions que no contaminen”. “És una oda a la sostenibilitat de la societat i del planeta”, diu el pintor, “una utopia”.\nEl seu és un esteticisme de paleta i dibuix rotund que transmet a la seva obra un colorisme pur.\nAls elements pictòrics que fa servir, nets, senzills i variats, s’hi poden veure influènciesdel Cubisme sintètic, el Constructivisme, el Surrealisme oníric, el Simbolisme, la metafísica o l’art naïf,...\nEl sentit que dóna a la seva pintura és el de mostrar el món interior de les persones.\nPublicat per claudi puchades a 11:07\nEtiquetes de comentaris: Jordi Pintó expone en La GaLeRia


FAQ: Durant el tractament | Ginefiv\nDurant el tractament de reproducció assistida\nEn aquest apartat procurarem resoldre els dubtes més comuns que se solen tenir mentre es duu a terme un tractament de reproducció assistida o de fertilitat.\nSempre m’atendrà la mateixa ginecòloga?\nT’assignarem una especialista responsable del teu cas, depenent de la patologia concreta que causi la teva infertilitat. Farem tot el possible per donar-te sempre hora amb aquesta doctora, però has de saber que, a causa de l’amplitud de l’horari de consultes, és difícil que et tracti una única doctora al llarg de tot el procés. De tota manera, l’especialista responsable coneixerà i supervisarà constantment l’evolució del teu cas, com ho farà tot l´equip mèdic de Ginefiv en les sessions clíniques.\nLes principals tècniques de reproducció assistida són la inseminació artificial y la fecundació in vitro (FIV). Dins de la FIV cal diferenciar la fecundació in vitro convencional i la ICSI o microinyección espermática. Per a més informació, visita la nostra secció de tractaments..\nQuines diferències hi ha entre la inseminació artificial i la fecundació in vitro? Quina és millor?\nSón tècniques diferents i cadascuna està indicada en casos determinats.\nLa Inseminació Artificial és més senzilla: consisteix a dipositar els espermatozoides seleccionats i millorats en el laboratori a l’interior de l’úter de la dona en el moment de la seva ovulació.\nLa Fecundació In Vitro és més complexa: abans requereix fer una punció dels ovaris per a l’extracció dels oòcits de la dona, que seran fecundats pels espermatozoides al laboratori. Al cap d’entre 2 i 5 dies de desenvolupament en incubadores especials, els embrions resultants es dipositaran a l’úter i es deixarà que continuï el procés natural d’embaràs.\nEls tractaments de reproducció asistida són processos molt tolerables que no tenen per què resultar dolorosos. Tota la medicació s’administra per via subcutània a càrrec de la mateixa pacient.\nLa inseminació artificial és un procediment senzill que es realitza a la consulta i no requereix anestèsia. I en el cas de la fecundació in vitro, la punció fol·licular que és el procediment més invasiu, també resulta indolora, perquè es duu a terme amb sedació anestèsica al quiròfan.\nLa transferència embrionària es realitza sota control ecogràfic i no suposa més molèstia que la d’una citologia vaginal en un control ginecològic rutinari.\nQuina disponibilitat horària exigeixen aquests tractaments? Fa falta demanar gaires dies a la feina?\nPer a la inseminació artificial:\nDurant el cicle hauràs d’anar a la consulta entre 3 i 5 vegades per fer-te controls. La durada de la consulta acostuma a ser d’uns 15 minuts. El dia de la inseminació artificial, a teva parella, si és el cas, haurà d’aportar una mostra de semen com a mínim 2 hores abans de realitzar la tècnica. La inseminació artificial és un procés que dura també uns 15 minuts i no requereix cap repòs especial, ni aquell dia ni els següents, de manera que podràs treballar sense problema, evitant fer esforços. Gràcies a l’amplitud del nostre horari de consultes, pots anar a les visites de control i a la inseminació artificial fora del teu horari de feina.\nPara la fecundació in vitro:\nHauràs d’anar a la consulta per fer-te els controls entre 3 i 5 vegades, depenent de la pauta que s’utilitzi. La durada de la consulta acostuma a ser d’uns 15 minuts. El dia de la punció ovárica, la teva parella haurà d’aportar la mostra de semen i tu passaràs a quiròfan durant 30 minuts; després ja podràs marxar a casa. Al cap d’entre 3 i 5 dies hauràs de tornar a la clínica per realitzar la transferència dels embrions. Això triga uns 15 minuts i després s’aconsella un període de repòs relatiu d’unes 24 hores. Posteriorment podràs treballar amb normalitat, fins que sàpigues si estàs embarassada o no.\n** ** Si vens de fora de Barcelona, has de saber que no és necessari que hi passis cap nit. Els controls del cicle els pots fer al nostre centre o amb algun ginecòleg de la teva província que conegui els tractaments. Per tant et desplaçaries a Barcelona exclusivament el dia de l’extracció d’òvuls i el de la transferència dels embrions.\nQuants òvuls s’acostumen a extreure i quants embrions convindria obtenir?\nÉs important saber que no tots els fol·licles als quals s’ha practicat una punció tenen necessàriament un òvul a dins, i que alguns dels òvuls obtinguts no seran aptes per a ser fertilitzats.\nEl número d’òvuls obtinguts pot variar molt en funció de factors como ara l’edat, les possibles patologies o la resposta al tractament. La mitjana d’òvuls obtinguts és d’entre 5 i 10 (i d’entre 3 i 6 embrions fertilitzats) en dones menors de 35 anys.\nEncara que transferim un únic embrió a l’úter, existeix possibilitat d’embaràs, i per tant no t’ha de preocupar si el nombre d’òvuls obtinguts o el nombre d’embrions fertilitzats és baix.\nPorto fatal tot el procés, estic molt nerviosa; què puc fer?\nLes tècniques de reproducció assistida són processos complexos que condicionen aspectes de la vida personal i de parella. Poden aparèixer dubtes i pors que vagin en paral·lel a sentiments de gran il·lusió i impaciència.\nGinefiv posa a disposició dels seus pacients un servei d’atenció al pacient (SAP) per tal de gestionar, acompanyar i resoldre qualsevol dubte derivat del tractament, aportant una dilatada experiència en reproducció; així com un servei d’atenció psicològica, gratuït per a tots els nostres pacients, amb l’objectiu d’ajudar a afrontar el tractament de la millor manera possible i fer disminuir l’ansietat que pugui aparèixer.


El Matí Digital - Febrer: una anàlisi politicosocial\nFebrer: una anàlisi politicosocial\nPer Marçal Llimona, periodista @marsal_llimona\nEl mes de febrer comença marcat, un cop més, per l’interrogant polític posat damunt de casa nostra, amb debats estèrils que no porten enlloc, judicis contra decisions responsables pel moment polític que només busquen la garantia de fer bé allò que el poble ha encomanat a les urnes majoritàriament. I mentre aquest interrogant polític impera a casa nostra, discutint entre uns i altres qui és més legítim o no per posar-se al capdavant de l’executiu català i amb retrets partidistes, el 155 continua campant lliurement, remenant els calaixos de les nostres institucions, anul·lant drets i amenaçant de suspendre un dels valors més grans adquirits per aquesta societat: la immersió lingüística. I a cada dia sense govern, un pas més del 155.\nEl mes de febrer comença també amb la mirada posada a les presons d’Estremera i Soto del Real, on tenim 4 bones persones que paguen el preu d’un estat maligne, ferotge i dèspota que empresona llibertats i persegueix anhels demòcrates, igual que la bona gent que forçadament és a l’exili, a Brussel·les. I davant d’això, topem amb un estat ineficaç que, des de la centralitat més absoluta, és incapaç de donar una resposta o solució que no passi pel seu marc mental de “España una y no 51” o “antes roja que rota”, amb al·legacions i benediccions constants a la Constitució del 78 (“la ley es la ley”) i tot un règim elitista que arrossega al pensament únic i a crits de “A por ellos!”, no fos cas que “estos catalanes hagan más cosas...”.\nI més enllà de casa nostra, a ulls internacionals, ens trobem que als Estats Units hi segueix governant un home que construeix en l’odi i no en la pau, que llença dia sí dia també un discurs d’odi contra tothom i que no suma sinó que resta. El mes de febrer comença també amb la vergonya d’una Unió Europea que demostra no ser més que un club d’amics que miren només per l’economia de 4 o 5 estats i que es mostra incapaç de gestionar l’arribada de milers de persones forçades a l’exili, que fugen d’una guerra miserable i que acabaran morint a centenars en les aigües mediterrànies.\nTocarà seguir de ben a prop cada pas de cadascun dels protagonistes que conformen el centre d’atenció politicosocial i, a desgrat de tot, tirar endavant i avançar, mai retrocedir. I com diu aquell... que la sort ens acompanyi!


La gerent exposa al PAS els principals projectes de la Universitat — Sala de Premsa - Universitat Politècnica de Catalunya (UPC)\nEsteu aquí: Inici > Notícies per al PDI i el PAS > La gerent exposa al PAS els principals projectes de la Universitat\nExplica les línies de treballa més importants de la Gerència\nLa gerent exposa al PAS els principals projectes de la Universitat\nLa gerent de la UPC, Olga Lanau, va convocar al PAS, el 16 de juny, en una reunió per compartir les línies de treball més importants de la Gerència. En la sessió, oberta a la participació del PAS i que es va poder seguir des dels diferents campus a través de videoconferència i del canal UPCtv, la gerent va estar acompanyada pel rector, Enric Fossas.\nEn la reunió del dia 16 de juny, que va tenir lloc a l’Auditori del Vèrtex, al Campus Nord de Barcelona, la gerent de la UPC, Olga Lanau, acompanyada pel rector, Enric Fossas, va explicar les principals actuacions dutes a terme des de la Gerència relacionades, entre d’altres, amb l’estabilització econòmica de la UPC i la priorització en els pagaments de les nòmines, l’establiment d’un diàleg fluid entre la Gerència i els representants dels treballadors, i la definició d’un nou model organitzatiu del PAS a partir de la reestructuració dels serveis generals i la implantació de les UTG. En aquest sentit, va recordar que es preveu culminar el procés el 2016, que es revisaran les UTG ja implantades i que en els propers mesos es proposaran reformulacions per aplicar les millores detectades. Així mateix, va fer referència a altres accions posades en marxa com les iniciatives i mesures d’estalvi, el programa Nexus24 i l’anàlisi exhaustiva del Grup UPC i de les entitats vinculades.\nLa gerent va fer una bona valoració de la situació de la Universitat, en general, tot i que va admetre que “encara queda molt per treballar”. La política de PAS va ser un dels temes sobre els quals va fer especial èmfasi. Així, va posar de manifest la dificultat que suposa fer política de personal en el context actual de restriccions econòmiques i legislatives, tant autonòmiques com estatals, que no permeten contractar personal, substituir baixes o ampliar la taxa de reposició. Al mateix temps, va destacar algunes de les accions que, malgrat aquest context, s’han endegat per millorar la situació del PAS, com ara el programa de prevenció de la salut, el desenvolupament del pla pilot de teletreball, el futur nou pla de formació del PAS, etc.\nEn el decurs de la seva intervenció, Olga Lanau va reconèixer que la situació és complicada, ja que es va reduint la plantilla, mentre que la feina i els objectius de la Universitat són creixents. Davant d’aquest context, va instar al PAS a proposar idees i fer suggerències per afrontar la situació.\nLa gerent va destacar alguns projectes del consell de direcció en el qual hi ha participació activa de la Gerència, com ara la reestructuració departamental, la creació d’un centre docent a Terrassa a partir de l’EET i l’ETSEIAT o la creació del nou centre del Campus Diagonal Besòs.\nLa implantació de les UTG i les actuacions sobre les entitats vinculades són altres projectes en marxa, juntament amb la millora de la situació econòmica de la Universitat, àmbit en el qual s’està treballant per incrementar els ingressos (a través de la venda patrimonial o del patrocini i mecenatge). També s’està treballant, segons va informar la gerent, en la planificació, normalització i simplificació dels processos de la Universitat, així com en la revisió de la seva legalitat. Sobre la plantilla del PAS, Olga Lanau va anunciar que es farà un pla de relleu generacional.\nD’altra banda, la gerent va matisar algunes de les seves primeres impressions exposades ara fa un any i mig. També es va referir a la relació entre el PAS i el PDI, sobre la qual va assegurar que és una relació professionalment correcta, tot i que hi ha certes reticències pel fet que són dos col·lectius amb tipus de feina i condicions laborals diferents, però va insistir en que poden treballar de manera col·laborativa. I va reiterar que s’ha d’entendre que les UTG són estructures de gestió que pretenen organitzar el PAS de la manera més eficient possible per donar servei als usuaris, el PDI, l’estudiantat les entitats externes.\nAltres qüestions sobre les quals va mostrar inquietud són, d’una banda, l’organització a la Universitat, sobre la qual va dir que hi ha àmbits que estan molt endreçats i d’altres que no ho estan tant, i que això afecta les persones i a la feina. D’altra banda, va fer al·lusió a la manca de sentiment de pertinença a la institució entre el personal de la UPC i va reconèixer que, tot i la diversitat i l’heterogeneïtat que caracteritza la Universitat, “hauríem d’aconseguir tenir-lo”.\nAixí mateix, es va referir a la manera de treballar i a l’estructura vertical existent en algunes unitats. Sobre aquest fet va dir que “és imprescindible treballar junts per aconseguir que la Universitat vagi millorant” i va afegir que tots anem cap al mateix destí. Va posar de manifest la importància de gaudir dels èxits, però també de la necessitat de compartir els problemes i ajudar-se mútuament.\nLa sessió, que es va poder seguir a través de videoconferència als diferents campus i centres docents, i també es va emetre en directe per UPCtv, va ser oberta a la participació del PAS. D’aquesta manera, va servir també per escoltar les inquietuds, les propostes i les crítiques del col·lectiu sobre diversos aspectes de la Universitat, com ara les relacions entre el PDI i el PAS, l’avaluació de les UTG, el paper del PAS a las Universitat i la comunicació interna a la UPC, entre d’altres qüestions.\nLa gerent comparteix les seves primeres impressions amb el PAS